İbrahim Rafet

Şair İbrahim Rafet, sera 1875 di Süreg dı marda xü ra biyo u ser 1938 şiyo héqeyda xü ser. Şair İbrahim Rafet, kêy Qedırzaxa (Kadirzade) ra yo u lacê Abdurrahman Behçet Efendi yo.

Şair İbrahim Rafet, Süreg (Suk) dı mektebê/merdresey Feyziye dı wendo, müfti Zıfqar Efendi (Zülfükar Efendi) u Héci Üsıf Sami Efendi (Hacı Yusuf Sami Efendi) ra ders gıroto. Bê dersê Erebki u Farski, o dersê ilmê müspet (ilmê pozitif) wendo. Şair İbrahim Rafet şiir u nuşteyandê xü dı tenya namey xü yê ‘Rafet’i gürweynayo. Şair İbrahim Rafet mewlıdê şerifi Pêxemberi nuşnayo. Héme şiirê cı ze dı (2) cildê diwan hadıreyo u héta nıka neşır nêbiyo.

Sera 1342 (1926) bı éşiretê dımliyanê binan êy zi sırgunê Qonyay kerdê. Şair İbrahim Rafet, qandê serdemê Tırkiya sıfteyın Atatürki ser ju şiir nuşnayo u Atatürk sırgunêya cı hewenayo u cı Qonya dı memur kerdo. Şair İbrahim Rafet, dıma 18 mengan agêyrayo ameyo Süreg u süreg dı sera 1938 dı 4 menga sebati Süreg dı şiyo héqeyda xü ser.

Kategoriye:Nuştekarê Tırkiya
Kategoriye:Nuştekarê Zazayan
Kategoriye:Merdumê ke 1875 de biyê
Kategoriye:Merdumê ke 1938 de merdê
Kategoriye:Şarê Sêwrege
Kategoriye:Nuştekarê Sêwregıci
Kategoriye:Zazay